ΓΡΑΠΤΗ ΕΡΩΤΗΣΗ E-1783/99

υποβολή: Mark Watts (PSE) προς την Επιτροπή

(11 Οκτωβρίου 1999)

Θέμα: Οδική ασφάλεια

Τα αυτοκινητιστικά ατυχήματα αποτελούν την κυρία αιτία θανάτου για τους νεότερους των 45 ετών πολίτες της ΕΕ, το συνολικό τους κόστος ανέρχεται στο διπλάσιο του συνολικού προϋπολογισμού της ΕΕ καιπερβαίνει το κόστος που προκαλεί ο καρκίνος, η στεφανιαία νόσο, η ρύπανση ή η κυκλοφοριακή συμφόρηση. Η πλέον πρόσφατη ανακοίνωση της Επιτροπής προς το Συμβούλιο και το Κοινοβούλιο δημοσιεύθηκε τον Απρίλιο του 1997.

Σκοπεύει η Επιτροπή να δώσει τώρα προτεραιότητα στην πολιτική της ΕΕ όσον αφορά την οδική ασφάλεια:

1. θέτοντας ως στόχο τη μείωση της θνησιμότητας, που πρότεινε το Ευρωπαϊκό Κοινοβούλιο (όχι περισσότεροι από 25.000 θάνατοι έως το έτος 2010).

2. εξασφαλίζοντας ότι η οδική ασφάλεια θα εισπράξει τη μερίδα του λέοντος από το συνολικό προϋπολογισμό για την ασφάλεια των μεταφορών"

3. διαθέτοντας περισσότερο προσωπικό στον τομέα της πολιτικής για την οδική ασφάλεια"

4. εξασφαλίζοντας ότι οιαδήποτε ενέργεια ή δέσμευση της ΕΕ θα οδηγεί σε ουσιαστικές ωφέλειες στον τομέα της οδικής ασφάλειας"

5. πράττοντας παν τι δυνατό για να επισπεύσει μία περιεκτική πρόταση για προφυλακτήρες αυτοκινήτων που θα είναι ασφαλέστεροι για πεζούς και ποδηλάτες, ενσωματώνοντας και τις τέσσερις δοκιμές σύγκρουσης που έχει προτείνει η Ευρωπαϊκή Επιτροπή Πειραματικών Οχημάτων, πρόταση που αποτέλεσε την κορυφαία προτεραιότητα της πρόσφατης έκθεσης του Κοινοβουλίου για την οδική ασφάλεια"

6. ενισχύοντας όσο το δυνατόν περισσότερο το European New War Assessment Programme (ευρωπαϊκό πρόγραμμα αξιολόγησης νέου πολέμου).

Απάντηση της κας de Palacio εξ ονόματος της Επιτροπής

(24 Νοεμβρίου 1999)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου σχετικά με τους αριθμούς θανάτων και τραυματισμών λόγω αυτοκινητιστικών ατυχημάτων. Η ανακοίνωση στην οποία αναφέρεται το Αξιότιμο μέλος, περιείχε πρόγραμμα δράσης για την οδική ασφάλεια, για την περίοδο 1997-2001(1). Μετά από αίτημα του Κοινοβουλίου, η Επιτροπή συντάσσει έκθεση σχετικά με την, έως τώρα, εφαρμογή του εν λόγω προγράμματος, καθώς και λίστα δράσεων προτεραιότητας για το μέλλον. Η έκθεση αυτή έχει προχωρήσει αρκετά και η Επιτροπή ευελπιστεί να τηνποβάλει στο Κοινοβούλιο στις αρχές του επόμενου έτους.

Όσον αφορά τις συγκεκριμένες ερωτήσεις πουπέβαλε το Αξιότιμο Μέλος, ισχύουν τα εξής:

1. Η Επιτροπή πιστεύει ότι η θέση στόχων, όταν δεν μπορεί να ελέγξει τα μέσα για τηνλοποίησή τους ή όταν έχει περιορισμένο έλεγχο επθ&pos; αυτών, δεν αποτελεί τον καλύτερο τρόπο για την προώθηση της οδικής ασφάλειας σε κοινοτικό επίπεδο. Σε περίπτωση που μεμονωμένα κράτη μέλη επιθυμούν να θέσουν στόχους, η Επιτροπή θα προσφέρει κάθε δυνατήποστήριξη για την επίτευξή τους.

2. Η Επιτροπή επιθυμεί να προωθήσει την οδική ασφάλεια σε όλα τα μέσα μεταφοράς. Κατά την κατανομή του προϋπολογισμού για την ασφάλεια των μεταφορών, η Επιτροπή θα βασιστεί τόσο στην ανάγκη ανάληψης δράσης, όσο και στην προστιθέμενη αξία σε ευρωπαϊκό επίπεδο. Βάσει αυτών των κριτηρίων, τα τελευταία έτη, το ποσοστό του προϋπολογισμού για την ασφάλεια των μεταφορών που διατέθηκε για τα μέτρα οδικής ασφάλειας, ανήλθε περίπου σε 60 %.

3. Η Επιτροπή στοχεύει πάντα στη μεγιστοποίηση των ωφελειών από το περιορισμένο προσωπικό που έχει στη διάθεσή της.

4. Στις περιπτώσεις όπου ένα μέτρο ή μια δέσμευση κονδυλίων έχει επιπτώσεις στην οδική ασφάλεια, η Επιτροπή θα επιδιώξει, όπως και στο παρελθόν, να διασφαλίσει τη μεγιστοποίηση των ωφελειών από το εν λόγω μέτρο ή δέσμευση.

5. Η Επιτροπή καταρτίζει τώρα νομοθετική πρόταση για προφυλακτήρες ασφαλέστερους για τους πεζούς. Η πρόταση αυτή θα βασίζεται στις εργασίες που ολοκλήρωσε πρόσφατα η Ευρωπαϊκή Επιτροπή Πειραματικών Οχημάτων (EEVC).

6. Η Επιτροπή θα συνεχίσει να προσφέρει τόσο οικονομική, όσο και πρακτικήποστήριξη στο Ευρωπαϊκό πρόγραμμα αξιολόγησης νέων αυτοκινήτων (NCAP). Η Επιτροπή πιστεύει ότι το εν λόγω πρόγραμμα προώθησε τόσο στο ευρύ κοινό, όσο και στην αυτοκινητοβιομηχανία, την αντίληψη της αγοράς για την ασφάλεια.

(1) COM(97)131 τελικό.